open-index/open-wikipedia-markdown huggingface dataset:
Prakazrel Michel

**Prakazrel Samuel Michel** známy najmä ako "Pras", (* 19. október 1972, Brooklyn, New York, New York, USA) je americký raper, herec, producent a jeden z bývalých predstaviteľov známej americkej skupiny The Fugees, ktorá sa preslávila v 90. rokoch. 

## Životopis
Narodil sa dva dni po svojom bratancovi Wyclefovi Jeanovi, ktorý sa narodil v Haiti. Vyrastal New Yorku a neskôr v New Jersey kde ako 15-ročný spoznal 12-ročnú Lauryn Hillovú a zoznámil ju so svojim bratancom Wyclefom s ktorým v roku 1988 založili skupinu *Tranzlator Crew*, ktorá sa neskôr preslávila ako The Fugees.

Pred a počas nahrávania ich prvého albumu "Blunted on reality", Prasa prijali na Rutgers College a Yale University a ako dva hlavné predmety si zapísal filozofiu a psychológiu. 

### The Fugees
V roku 1994 vydávajú svoj prvý album "Blunted on reality", a o dva roky neskôr 1996 svoj druhý, veľmi úspešný album "The Score", s ktorým vyhrali dve ceny Grammy.

## Hudobná sólo kariéra
V roku 1998 na "skúšku" vypustil do sveta album "Ghetto Supastar". Obsahoval rovnomenný úvodný hit, v ktorom malí prsty aj Ol´Dirty Bastard a speváčka Mya. Pesnička "Ghetto Supastar" bola v roku 1999 v prvej desiatke najhrávanejších piesní. Takisto sa objavila v soundtracku k filmu "Bulworth". 

Jeho druhý album nesie názov "Win Lose or Draw" a vyšiel v roku 2005. Producentom bol okrem Prasa samotného aj jeho bývalý kolega zo skupiny Fugees a jeho bratranec, Wyclef.

V roku 2007 sa ako hosť objavil na albume britsko-ázijskej skupiny Swami v piesni "Pushin". V marci 2008 vydal u Image Entertainment/Experience svoj tretí album s názvom "Experience Magic".

## Filmová kariéra
V roku 1999 sa objavil v snímke "Mystery Men", v ktorom si zahral typického záporáka. Okrem tohto filmu si zahral aj v "Turn it up" (2002) (názov zmenený z pôvodného "Ghetto Superstar"), "Higher Ed" (2001) a "Go for Broke" (2002), kde nepôsobil len ako herec, ale aj ako producent.

V roku 2006 natočil dokumentárny film "Skid Row" v ktorom sa na 9 dní sám stal bezdomovcom v Los Angeles, aby bližšie priblížil ich život v chudobe. Využil skrytú kameru a vypočul niekoľko dojemných príbehov. Film mal premiéri 24. augusta 2007.

Skúsenosť žiť na ulici Prasa inšpirovala spustiť "prAsperity project" v máji 2007. Je to nezisková organizácia, ktorej cieľom je informovať ľudí o riešeniach zložitých problémoch, ktoré ovplyvňujú postavenie človeka v spoločnosti.

## Herecká a producentská kariéra
* *Mystery Men* (1999) – Tony C
* *Turn It Up* (2000)- Denzel/Diamond (co-producent)
* *Higher Ed* (2001)- Ed Green (vedúci producent)
* *Go For Broke* (2002)- Jackson/Jackie (producent)
* *Nora's Hair Salon* (2004) 
* *Careful What You Wish For* (2004) – Zen Salesman 
* *First Night* (2006) – Pras Michel (producent)
* *Go Go Tales* (2007) – Sandman 
* *Feel The Noise* (2007) – Electric
* *The Mutant Chronicles* (2008)- Captain Michaels (producent)

## Externé odkazy
* 
* Pras na MTV 

Kategória:Reperi USA
Kategória:Hudobní producenti USA
Kategória:Držitelia ceny Grammy
Kategória:The Fugees
Kategória:Absolventi Yale University
Kategória:Osobnosti z Brooklynu
Armalista

**Armalista** bol od 14. storočia do roku 1918 obyvateľ Uhorska, ktorý získal listinu o povýšení do zemianskeho stavu (armálnu listinu) udelením erbu, ktorá mu zabezpečovala dedičnú slobodu, zvyčajne však bez udelenia majetku. 

Kategória:Dejiny Uhorska
Kľúčový ukazovateľ výkonnosti

**Kľúčové ukazovatele výkonnosti** (angl. key performance indicators, skr. KPI) sú praktické ukazovatele, ktoré kvantifikujú celkovú výkonnosť podniku vo väzbe na príslušný globálny cieľ či kritický faktor úspechu.

Celková výkonnosť podniku je zložená z výkonností jednotlivých jej častí. Preto je veľmi dôležité správne rozloženie zvolených ukazovateľov na konkrétne procesy, takzvaná dezagregácia KPI. Vhodne zvolené KPI umožní dostatočne presne monitorovať výkonnosť konkrétneho procesu s ohľadom na tvorbu výstupov a pridanej hodnoty. 

Štandardizovanie metodiky výpočtu KPI, určenie dátových zdrojov nevyhnutných na jeho vyčíslenie sú rovnako dôležité ako samotné určenie KPI. V tomto kroku je vhodné zohľadniť možnosti vyhodnocovania, ktoré ponúka existujúci informačný systém. Prípadne zvážiť možnosti extrahovania dát z informačných systémov a ich následné automatizované spracovanie. Zavádzať za účelom monitorovanie procesov dodatočné operácie sa nestretáva s pozitívnym ohlasom vykonávateľov, naopak tento krok celý proces spomaľuje a získané dáta nemožno považovať za relevantné. 

Vo všeobecnosti možno povedať, že prepojenie KPI na ohodnotenie pôsobí motivujúco v prípade, ak majú pracovníci možnosť svojim správaním KPI ukazovateľ ovplyvniť a zároveň sú o jeho hodnote pravidelne informovaní.

Pri stanovení relevantných KPI zohrávajú kľúčovú úlohu analyzovanie dopadu na súvisiace procesy, možnosti zberu dát potrebných na vyčíslenie ukazovateľa a aktívne zapojenie interných pracovníkov.

Kategória:Ekonomické ukazovatele
Kategória:Podniková ekonomika
Bábske jazierko

**Bábske jazierko** je prírodná pamiatka v katastrálnom území obcí Selice a Vlčany v okrese Šaľa v Nitrianskom kraji. Nachádza sa na Podunajskej rovine, rozloha , vyhlásená v roku 1973. Predmetom ochrany je pozostatok mŕtveho ramena rieky Váh s rastlinnými spoločenstvami rastúcimi na brehoch vôd.

## Referencie

## Externé odkazy
* Poloha na turistickej mape

Kategória:Prírodné pamiatky v Nitrianskom kraji
Kategória:Chránené územia v okrese Šaľa
Kategória:Selice
Kategória:Vlčany
Bátovský balvan

**Bátovský balvan** je prírodná pamiatka, ktorá sa nachádza na chránenom území s rozlohou  so 4. stupňom ochrany. Ochranné pásmo má rozlohu . Bola vyhlásená v roku 1964 a je súčasťou CHKO Poľana. Nachádza sa na ľavej strane cesty z Hrochote na Kyslinky.

Predmetom ochrany je: *Osamotený, mohutný  vysoký a  široký aglomerátový kamenný blok, ktorý sa v [[Pleistocén|starších štvrtohorách]] uvoľnil mrazovým [[zvetrávanie|zvetrávaním]] a zrútil sa na údolnú nivu [[Hučava (prítok Zolnej)|Hučavy]]. Dôvodom ochrany je potreba zachovania jeho vedeckej a estetickej hodnoty.*

## Referencie

## Externé odkazy
* Poloha na turistickej mape

Kategória:Prírodné pamiatky v Banskobystrickom kraji
Kategória:Chránená krajinná oblasť Poľana
Kategória:Chránené územia v okrese Banská Bystrica
Kategória:Hrochoť
Turecká vojna za nezávislosť

**Turecká vojna za nezávislosť** bol vojnový konflikt v rokoch 1919 až 1923 medzi Osmanskou ríšou reprezentovanou mladotureckým hnutím Mustafu Kemala Atatürka a koalíciou rôznych európskych krajín. Jeho jadro tvorila Grécko-turecká vojna (1920-22).

## Začiatok
Po prvej svetovej vojne, ktorú Osmanská ríša prehrala, boli rôzne časti jej územia okupované cudzími armádami. Turci nechceli tolerovať delenie svojej krajiny a vyhlásili vojnu.

## Bojujúce strany
Na jednej strane stálo Mladoturecké hnutie, ktoré viedol Mustafa Kemal Atatürk. Na jeho stranu sa postupne pridala aj väčšina civilného obyvateľstva. Na druhej strane bola koalícia, ktorú tvorili: Spojené kráľovstvo, Francúzsko, Grécko, Arménsko, Gruzínsko a Osmanská ríša.

## Vojna
Po počiatočných neúspechoch sa na čelo Turkov postavil Mustafa Kemal Atatürk, uznávaný vodca a generál z prvej svetovej vojny. Pod jeho velením vybojovali Turci dôležité víťazstvá. Tie boli hlavne proti Grékom, ktorí okupovali západnú časť krajiny okolo mesta Izmir (Smyrna). Túto časť dobyli Turci roku 1922. Neskôr znovu získali aj pásmo okolo Marmarského mora, ktoré bolo demobilizované a okupované Britmi. Nakoniec vyhnali všetkých okupantov z krajiny. Po získaní provincie Hatay v roku 1939 od Francúzska dostali hranice Turecka taký tvar, aký majú dodnes. Mustafa Kemal Atatürk sa stal roku 1923 prvým prezidentom nového Turecka.

Kategória:Dejiny Turecka
Poľný potok (prítok Potôčika)

**Poľný potok** je krátky potok na Strednom Pohroní, v južnej časti okresu Zvolen. Je to ľavostranný prítok Potôčika, meria 2 km a je tokom VI. rádu.

Pramení na styku Javoria a Pliešovskej kotliny, na juhozápadnom svahu Petrovej (698,8 m n. m.) v nadmorskej výške približne 505 m n. m., severozápadne od osady Podholienec. Tečie prevažne západným smerom územím medzi obcami Podzámčok a Dobrá Niva, cez lokalitu Panské konce. Na dolnom toku sa stáča na sever, tečie súbežne so železničnou traťou Zvolen – Krupina a juhozápadne od Podzámčoka ústi v nadmorskej výške cca 343 m n. m. do Potôčika. Nepriberá žiadne prítoky.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Participácia

**Participácia** môže byť:
*účasť
*vo filozofii: (pôvodne) pojem z platónskeho učenia o ideách, pozri participácia (filozofia)
*v sociológii: zväzok medzi ľuďmi založený na citovej príbuznosti, dôležitý pre zjednotenie sa v jednej komunite, pozri participácia (sociológia)
Drieňová (prítok Bystrého potoka)

**Drieňová** je potok na Strednom Pohroní, v juhozápadnej časti okresu Zvolen. Je to ľavostranný prítok Bystrého potoka, meria 3 km a je tokom VI. rádu. Preteká východnou časťou CHKO Štiavnické vrchy.

Tečie v Štiavnických vrchoch, kde pramení v podcelku Skalka na severovýchodnom svahu vrchu Skalka, južne od sedla Caniar, v nadmorskej výške približne 645 m n. m. V pramennej oblasti tečie sprvu na severovýchod, pod sedlom Caniar sa oblúkom stáča, esovito sa ohýba a pokračuje na východ, pričom sprava priberá krátky prítok zo západného úpätia Krásneho vŕšku (622 m n. m.). Následne tečie viac východoseverovýchodným smerom a v neobývanej, lesnatej oblasti juhozápadne od chaty Bystré a na území obce Dobrá Niva sa v nadmorskej výške cca 464 m n. m. vlieva do Bystrého potoka.

## Pôvod názvu
Názov vodného toku *Drieňová* súvisí s charakteristickým výskytom dreviny z čeľade drieňovitých drieňa obyčajného (Cornus mas) v priestore, ktorým tento vodný tok preteká. Potok Drieňová obteká veľkým oblúkom z južnej strany les s rovnakým názvom *Drieňová* v katastrálnom území obce Dobrá Niva. Je zrejmé, že názov potoka *Drieňová* i názov lesa *Drieňová* vzájomne súvisia. Podľa J. Krška bol názov lesa bez zmeny prenesený na potok
. Nemožno ale úplne vylúčiť ani opačný postup, že prvotne bol pomenovaný vodný tok a názov potoka bol sekundárne prenesený na les. Potvrdenie priority pomenovacieho procesu bude ešte predmetom ďalšieho skúmania. Názov vodného toku bol štandardizovaný v roku 1993 v podobe *Drieňová*.

Slovný základ všeobecného podstatného mena *drieň* obsahuje značný počet názvov potokov na Slovensku: Drienický potok, Drienok, Drieňov, Drienovec, Drieňovec (prítok Budinského potoka), Drieňovec (prítok kanála Veľké Revištia-Bežovce), Drienovka, Drienovský potok, Drieňovský potok (prítok Mačacieho potoka), Drieňovský potok (prítok Východného Turca), Drieňovský potok (prítok Slatiny), Drieňovský potok (prítok Kútočného potoka), Drieňovský potok (prítok Štiavnice), Drieňový potok (prítok Žitavy), Drieňový potok (prítok Bukového potoka) i kanálov: Drieňový kanál, Drieňovský kanál, Drieňovec. Názvy týchto vodných tokov majú podobnú motiváciu: buď v svojom pomenovacom procese prebrali a modifikovali do svojho názvu časť názvu sídelného objektu (obce, časti obce) respektíve nesídelného objektu (vrchu, lesa) obsahujúcu slovný základ apelatíva *drieň* alebo primárne využili slovný základ apelatíva *drieň*. 

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Kategória:Vodné toky v Štiavnických vrchoch
Stone Gods

**Stone Gods** je anglická hardrocková skupina, ktorá vznikla v roku 2007 po rozpade kapely The Darkness.

25. februára 2008 vydali limitované EP *[[Burn the Witch]]* ktoré sa vypredalo za jeden deň. 7. júla 2008 vydali ich debutový album *[[Silver Spoons & Broken Bones]]*. 29. júla bubeník Ed Graham oznámil, že kvôli svojmu zdravotnému stavu odchádza z kapely. Stone Gods boli nominovaní Classic Rock Magazine za najlepšiu novú kapelu a najlepší nový album. 6. októbra sa novým bubeníkom stal bývalý člen skupiny Bush, Robin Goodridge.

## Diskografia
### EP
* 25. február 2008 - *[[Burn the Witch]]* EP

### Štúdiové albumy
* 7. júl 2008 - *[[Silver Spoons & Broken Bones]]*

### Single

## Referencie


## Externé odkazy
*Oficiálna stránka 
*  

Kategória:Britské hudobné skupiny
Kategória:Hardrockové hudobné skupiny
Burzovo

náhľad|Most cez vyschnuté koryto potôčka Burzovo pri obci Michalková
**Burzovo** je potok na Strednom Pohroní, v centrálnej časti okresu Zvolen. Je to pravostranný a zároveň v smere toku posledný prítok Neresnice, meria 4,4 km a je tokom V. rádu.

Tečie v Javorí, kde pramení západne od kóty 736 m v nadmorskej výške cca 590 m n. m. pri obci Michalková. V pramennej oblasti tečie na krátkom úseku na západ, SSZ od obce sa stáča a pokračuje smerom na severoseverozápad, pričom jej tok sleduje cesta III. triedy spájajúca Michalkovú s cestou I/66. Na dolnom toku vytvára výrazný oblúk prehnutý na severovýchod a ďalej už tečie západným smerom. Napokon podteká železničnú trať Zvolen – Krupina a v blízkosti osady Šúplatka južne od Zvolena sa v nadmorskej výške približne 319 m n. m. vlieva do Neresnice.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Richie Edwards

**Richie Edwards** (* 25. september 1974, Lichfield) je frontman hardrockovej skupiny Stone Gods.

Pre hranie so Stone Gods používa:
* 1 x Diezel VH4
* 1 x Mesa Boogie Stiletto Ace 4 x Marshall 4x12 with 25watt 'greenback' speakers 2 x Gibson Explorer 
* 2 x Gibson Les Paul Standard
* 1 x Gibson J200 acoustic
* 1 x Martin 12 string acoustic (model TBC)
* 1 X Martin acoustic (model TBC)

Kategória:Žijúci ľudia
Kategória:Anglickí rockoví gitaristi
Kategória:Anglickí rockoví basgitaristi
Kategória:Anglickí rockoví speváci
Kategória:Anglickí heavymetaloví gitaristi
Kategória:Anglickí heavymetaloví basgitaristi
Kategória:Anglickí heavymetaloví speváci
Kategória:Stone Gods
ZX Microdrive

right|thumb|Microdrive mechanika
right|thumb|Microdrive kazety

**ZX Microdrive** je magnetické páskové vstupno výstupné pamäťové zariadenie vyvinuté v roku 1983 firmou Sinclair Research Ltd. pre ich domáci počítač ZX Spectrum. ZX Microdrive sa neskôr používala pre počítače Sinclair QL a ICL One Per Desk.

## Opis
ZX Microdrive je mechanika používajúca pre záznam páskové záznamové magnetické médium, uložené v kazete. Mechanika obsahuje magnetické čítacie a zapisovacie hlavy (podobne ako v klasickom kazetovom magnetofóne) a mechanizmus, ktorý zabezpečoval pohyb pásky. V ZX Microdrive kazete je nekonečná slučka magnetickej pásky širokej 1,9 mm s dĺžkou 5 m, ktorá sa odvíja zo stredu a zároveň navíja na vonkajší obvod bubienka. Rýchlosť pohybu pásky je 76 cm.s-1, kapacita média je cca 100 kB. Zápis je sekvenčný a prístupová doba k ľubovolnému miestu pásky do cca 8 sekúnd. Médiá sú relatívne nespoľahlivé. Pri formátovaní sú označované chybné sektory a bežne sa stáva že po niekoľkých formátovaniach pásky sa dospeje ku kapacite 70-80 kB (niekedy sa však po formátovaní kapacita oproti poslednému stavu aj zvýši). U počítačov ZX Spectrum je mechanika externá (pripojená prostredníctvom ZX Interface) na rozdiel od počítača Sinclair QL, kde sú dve integrované mechaniky priamo v počítači.

Kategória:Dátové nosiče
Kategória:ZX Spectrum
Vulkanológ

**Vulkanológ** je vedec, geológ zaoberajúci sa vulkanológiou, skúma sopky a ich sopečnú činnosť. 

Činnosť vulkanológov má veľmi široký záber a patrí medzi najnebezpečnejšie vysoko odborné zamestnania. Vulkanológovia sa však nezaoberajú iba štúdiom aktívnych sopiek, ale zaoberajú sa i stavbou a štúdiom činnosti sopiek, ktoré už nie sú aktívne. Pri práci v teréne vulkanológovia inštalujú do blízkosti činných sopiek seizmografy, pomocou ktorých sledujú seizmickú aktivitu, ktorá je výrazným sprievodným javom sopečnej činnosti. V niektorých prípadoch tiež zbierajú vzorky hornín, plynov a vykonávajú ďalšie merania a pozorovania v blízkosti eruptujúcich vulkánov. Pre spoločnosť má význam najmä predpovedanie a varovanie pred vulkanickou aktivitou sopiek, čím môžu byť minimalizované prípadné straty na životoch a majetku obyvateľov okolia sopiek.

Kategória:Vedecké povolania
Dan Hawkins

**Daniel Francis Hawkins** (* 12. december 1976, Chertsey, Anglicko, Spojené kráľovstvo) je hlavným gitaristom skupiny Stone Gods. Pre hranie s Stone Gods používa:
*Marshall JCM800,
*Marshall 1959SLP 'Plexi'
*Diezel 'Herbert'
*Marshall 4x12 with 25watt 'greenback' 
*Boss Compressor
*MXR Micro Amp
*Ibanez TS808 Tube Screamer
*Moolon Overdrive
*Cry Baby Wah Wah
*Watkins Copicat Tape Echo
*Line 6 Echo Pro*Electro Harmonix Big Muff
*Electro Harmonix POG*Line 6 Filter Modeler
*Digitech Whammy (MK1)
*Electro Harmonix Holy Grail Plus
*DMC Ground Control loop switchers
*Mesa Boogie high gain amplifier switcher
*DMC Ground Control Pro footswitch
*6x Les Paul Standard
*Gretsch Elliot Easton signature series
*Marshall Powerbrake
*Fishman Powerbridge snímače  powerblend pre-ampy
*Van Damme káble
*Korg DTR2 ladičku
*Tour Supply Inc 4 way
*Sennheiser rádiové systémy

Kategória:Stone Gods
Kategória:Anglickí rockoví gitaristi
Kategória:Anglickí heavymetaloví gitaristi
Karol Hološko

**Karol Hološko** (* 25. marec 1912, Lednické Rovne – † 	20. marec 1978, Lednické Rovne) bol slovenský sklársky dizajnér, grafik, maliar a zakladateľ moderného sklárskeho dizajnu na Slovensku).

## Životopis
Karol Hološko sa narodil sa v sklárskej obci Lednické Rovne. V rokoch 1934 – 1946 žil v Južnej Amerike. Študoval na Escuela de Bellas Artes v Buenos Aires a pôsobil v argentínskej sklárni Cristalerias Rigolleau. Po návrate domov sa v krátkom čase stal významnou návrhárskou osobnosťou sklárni v Lednických Rovniach (v súčasnosti RONA).

Založil výtvarno-technické stredisko v Lednických Rovniach, ktoré významnou mierou zasiahlo do vývoja výtvarnej kultúry výroby úžitkového skla v sklárňach. Spolu s Jaroslavom Tarabom patrili k prvým dizajnérom sklárskeho priemyslu na Slovensku. Spoločne s Tarabom a technikom Ing. Vojtechom Chmelíkom sa im podarilo uskutočniť prevratný krok vo výrobe ručne fúkaného skla. Technológia tzv. ťahanej nôžky, ktorá umožňovala výrobu kalicha a stopky pohára z jedného kusa skloviny bola patentovaná v roku 1956. Jeho práce sa vystavovali na medzinárodných súťažiach (Paríž, Moskva, Miláno, Rio de Janeiro, Helsinki,...)

## Ocenenia (výber)
* Uhorská výstava, Zlatá medaila, 1908 Londýn 
* 3. celoslovenská výstava umeleckého priemyslu, 1. cena, 1958 Bratislava
* Corning Glassmuseum, Diplom de Honor, 1959 New York
* Exempla, Strieborná medaila, 1972 Mníchov
* Medzinárodná výstava skla, 2 medaily, 1973 Jablonec nad Nisou

## Zastúpenie v zbierkach (výber)
* Umeleckopriemyslové múzeum, Praha
* Moravská galeria, Brno
* Slovenská národná galéria, Bratislava
* Corning Museum of Glass, USA
* Slovenské sklárske múzeum, Lednické Rovne

## Referencie


## Externé odkazy
* Karol Hološko na sdc.sk 

Kategória:Slovenskí umeleckí sklári
Kategória:Slovenskí dizajnéri
Kategória:Osobnosti z Lednických Rovní
UTC-07:00

náhľad|UTC-07:00
thumb|Časové pásma na americkom kontinente
**UTC-7** je skupina časových pásiem, ktoré od Coordinated Universal Time oddeľuje 7 hodín. UTC je kompromisné skrátené označenie anglického výrazu Coordinated Universal Time, koordinovaný svetový čas. Niekedy je nazývaný aj ako Zulu time.

UTC−7 platí v:
* Mountain Standard Time
* Pacific Standard Time, počas letného času
* Kanada
** časť údolia Peace River Valley v Britskej Kolumbii
* Mexiko 
** Baja California Sur*, 
** Chihuahua* (prijal UTC−7 v roku 1998), 
** Nayarit* (väčšina štátu)
** Sinaloa*, 
** Sonora
* Spojené štáty
** Arizona, *s výnimkou* 
*** Navajo Nation, ktorá používa letný čas

Kategória:Časové pásma
Toby MacFarlaine

**Toby MacFarlaine** je hudobník žijúci v Londýne. je frontmanom svojej vlastnej skupiny Reunion Square, a basgitarista skupiny Stone Gods. 

Pre hranie používa: 
*2 x Mesa Boogie 400+
*1 x Mesa Boogie 8x10
*1 x Mesa Boogie 4x12
*1 x MXR Dynacomp
*1 x Boss Octaver
*1 x Boss Overdrive
*1 x Turbo Rat
*1 x Rickenbacker 4001
*1 x Fender Jazz
*1 x Musicman Sterling
*1 x Korg DTR1 ladička
*Van Damme káble

Kategória:Stone Gods
Ed Graham

**Edwin James Graham** (* 20. február 1977, Los Angeles, Kalifornia, USA), známy ako **Ed Graham**, je americký bubeník anglickej rockovej skupiny Stone Gods . 

V súčasnosti hrá s DW Maple Collectors Series 24" bass drum:
* 12" rack tom
* 14" rack tom
* 16" floor tom
* 18" floor tom
* 1 Ludwig Black Beauty snare drum
* Iron Cobra hardware
* 14" hi hats
* 17" crash
* 18" crash
* 19" crash
* 19" crash
* 20" ride
* (All cymbals by Zildjian)
* Vic Firth American Classic 5b
* Remo triple power stroke bass 
* Remo custom remo Ambassador 
* Remo CS coated Ambassador black dot

Kategória:Stone Gods
Kategória:Osobnosti z Los Angeles
Silver Spoons & Broken Bones

***Silvers Spoons & Broken Bones*** je debutový album anglickej skupiny Stone Gods. Vydanie sa očakáva 7. júla 2008.

## Zoznam skladieb
# „Burn the Witch“
# „Don't Drink The Water“
# „Defend Or Die“
# „You Brought A Knife To A Gunfight“
# „Magdalen Street“
# „Where You Coming From“
# „Lazy Bones“
# „I'm With The Band“
# „Start Of Something“
# „Makin' It Hard“
# „Wasting Time“
# „Knight Of The Living Dead“
# „Oh Where 'O My Beero“

Kategória:Hudobné albumy z 2008
Kategória:Albumy Stone Gods
Kategória:Debutové albumy
Minorita

**Minorita** môže byť:
* (v ženskom rode:) 
**menšina
** menšinový podiel, napr. vlastníctva akcií 
* (v mužskom rode:) člen františkánskeho rádu menších bratov konventuálov, pozri Rád menších bratov konventuálov
Strieborný potok (prítok Neresnice)

**Strieborný potok** je potok na Strednom Pohroní, v južnej časti okresu Zvolen. Je to ľavostranný prítok Neresnice, meria 3,9 km a je tokom V. rádu.

Pramení na styku Štiavnických vrchov a Pliešovskej kotliny na východo-severovýchodnom svahu Rakytového kruhu (664 m n. m.) v nadmorskej výške približne 465 m n. m. Od prameňa tečie na krátkom úseku na severovýchod. Potom sa stáča na východ a preteká lokalitou Strieborná. Na strednom toku vytvára oblúk ohnutý na sever a pokračuje juhovýchodným smerom. Na dolnom toku znovu mení smer toku, na krátkom úseku smeruje k severovýchodu, podteká cestu I. triedy č. 66 a južne od obce Dobrá Niva sa v nadmorskej výške cca 356 m n. m. vlieva do Neresnice. Nepriberá žiadne prítoky.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Kate Barkerová

***Kate Barkerová** môže byť:

*Kate Barkerová (*1957), britská ekonómka
*Kate M. Barkerová (*1881–?), jedna z amerických lídrov náboženskej spoločnosti *Církev Ježiša Krista Svätých posledných dní*
*Ma Barkerová (*1873–1935), známa americká kriminálnička

Barkerová, Kate
Letisko Ankara-Esenboğa

**Letisko Ankara-Esenboğa** (; IATA: **ESB**, ICAO: **LTAC**) je medzinárodné letisko v Ankare, hlavnom meste Turecka. Letisko funguje od roku 1955. Názov letiska pochádza z názvu obce Esenboga, ktorý v preklade znamená "zdravý býk".

## Poloha
Letisko sa nachádza severovýchodne od mesta Ankara, 28 km od centra. 
Doprava na letisko je možná pomocou taxíkov (okolo 45 TRY za jednu cestu) a pomocou autobusov Havaş (najviac 11 TRY za cestu). Cesta medzi letiskom a Ankarským obchvatom bola dobudovaná v lete roku 2006, čím sa skrátil čas potrebný na jazdu medzi mestom a letiskom o mnoho minút.

## Terminály
Kombinovaný terminál pre domáce aj zahraničné lety bol nedávno, v októbri 2006, po dvoch rokoch konštrukčných prác otvorený.

Nové domáce a zahraničné terminály majú v sebe zahrnuté:

* 168 000 m² priestoru
* kapacitu 10 000 000 pasažierov ročne
* 18 odbavovacích mostov pre pasažierov
* 105 check-in pultov
* 34 pultov pasovej kontroly
* parkovacie priestory s plochou 123 000 m² a kapacitou pre 4 000 vozidiel

## Alternatívna plocha pre pristátie raketoplánu
Letisko Esenboğa je jedným z bezpečnostných miest pre pristátie raketoplánov NASA

## Aerolínie a destinácie
* Royal Jordanian Airlines (Ammán)(2008)
* Ariana Afghan Airlines (Kábul)
* Atlasjet (Ercan, Istanbul-Atatürk, Siirt, Van)
* Austrian Airlines (Viedeň) 
* Azerbaijan airlines (Baku)
* Bestair (Düsseldorf)
* Blue Wings (Düsseldorf)
* bmi (Londýn-Heathrow)
* Condor (Stuttgart)
* Corendon Airlines (Brusel)
* Cyperské turecké aerolínie (Ercan, Frankfurt)
* Germanwings (Kolín/Bonn, Stuttgart)
* Iran Air (Teherán-Imám Chomejní)
* Lufthansa (Mníchov)
* Motor-Sich (Kyjev-Boryspiľ, Simferopoľ)
* Onur Air (Amsterdam, Antalya, Diyarbakır, İzmir, Teherán-Imám Chomejní)
* Pegasus Airlines (Diyarbakır, Düsseldorf, Ercan, Erzurum, Istanbul-Sabiha Gökçen, Trabzon, Van, Viedeň)
** Pegasus Airlines ako Izair (Antalya, Balikesir, Bodrum, Izmir)
* Tarhan Tower Airlines (Istanbul-Atatürk)
* Turkish Airlines (Amsterdam, Bazilej, Berlín-Schönefeld, Brusel, Kolín/Bonn, Kodaň, Düsseldorf, Frankfurt, Hannover, Istanbul-Atatürk, Istanbul-Sabiha Gökçen, Londýn-Heathrow, Mníchov, Norimberg, Štokholm, Stuttgart, Teherán-Imám Chomejní, Viedeň)
** Turkish Airlines ako Anadolujet (Adana, Adıyaman, Ağrı, Antalya, Batman, Bodrum, Dalaman, Diyarbakır, Elazığ, Erzincan, Erzurum, Gaziantep, Hatay, Izmir, Kahramanmaraş, Kars, Malatya, Mardin, Muş, Samsun, Şanlıurfa, Trabzon, Van)
* Turkmenistan Airlines (Ashgabat)

Kategória:Letiská v Turecku
Kategória:Ankara
Kaizen

**Kaizen** (po japonsky "zlepšenie") je japonská filozofia zameraná na trvalé zlepšovanie vo všetkých oblastiach života. Pri uplatnení v pracovnej oblasti kaizen trvalo zlepšuje všetky aspekty podnikania, od výroby po vedenie a od riaditeľa po pracovníkov na montážnej linke. Zlepšovaním štandardizovaných procesov za pomoci metódy Kaizen sa dá odstrániť plytvanie. Kaizen sa po prvý raz implementoval do viacerých japonských podnikov počas obnovovania krajiny po druhej svetovej vojne, vrátane spoločnosti Toyota a neskôr sa rozšíril do podnikov na celom svete.

## Úvod
Kaizen je každodenná činnosť, cieľ ktorej presahuje jednoduché zvyšovanie produktivity. Je to aj proces, ktorý ak sa vykoná správne, humanizuje pracovné prostredia, zníži nadmernú ťažkú prácu ("muri") a učí ľudí, ako uskutočňovať pokusy na ich práci s použitím vedeckej metódy a ako sa naučiť rozlíšiť a odstrániť plytvanie v podnikových procesoch.

Ak má byť kaizen čo najúčinnejší, musí pracovať súčasne s tromi princípmi:

* uvažovanie o procese aj o výsledkoch (nielen o výsledkoch), takže sú zachytené postupy vedúce k dosiahnutiu výsledku;
* celostné uvažovanie o celom procese, nielen o momentálnom pohľade, v záujme predídenia vytvárania nedostatkov v iných častiach procesu;
* učenie – nie kritické, nie hľadajúce vinníka (lebo  obviňovanie je plytvanie), skôr analytické, umožňujúce znovuoveriť domnienky, ktoré sa ukazujú vo výsledku aktuálneho procesu.

Na procese kaizen sa môžu zúčastniť ľudia na všetkých úrovniach, od výkonného riaditeľa až po externých spolupracovníkov. Môže ho uskutočniť jednotlivec, porada, malá alebo veľká skupina. Vo firme Toyota to je zvyčajne lokálne zlepšenie na konkrétnom pracovisku alebo oblasti a zahŕňa malú skupinu ľudí, ktorí si zlepšia svoje vlastné pracovné prostredie a produktivitu. Tejto skupine pomáha poradca previesť ju cez proces kaizen, niekedy to je jeho hlavná úloha.

Kým kaizen (vo firme Toyota) zvyčajne prináša malé zlepšenia, kultúra neprestajného zlepšovania prináša veľké výsledky v celkovom zvyšovaní produktivity.

Filozofia sa odlišuje od programov zlepšovania "prikáž a ovládaj" typických v stredných rokoch dvadsiateho storočia. Metodológia Kaizen zahŕňa uskutočňovanie zmien a sledovanie výsledkov, až po upravení procesu. Malé pokusy nahrádzajú dopredu naplánované projekty veľkého rozsahu. Tie sa môžu upravovať hneď, ako sa navrhnú.

## Preklad

Pôvodné kandži znaky tohto slova sú: 改 善

V japončine sa vyslovuje "kaizen".

* 改 ("kai") znamená "zmena" alebo "konanie s cieľom opravy"
* 善 ("zen") znamená "dobrý"

V čínštine sa vyslovuje "gai šan":

* 改善 ("gǎi shàn") znamená "zmena k lepšiemu" alebo "zlepšenie"
* 改 ("gǎi") znamená "zmena" alebo "konanie s cieľom opravy"
* 善 ("shàn") znamená "dobrý" alebo "prínos".

Kategória:Manažment
Kategória:Riadenie kvality
Beckovské Skalice

**Beckovské Skalice** sú prírodná rezervácia v pohorí Považský Inovec v podcelku Inovecké predhorie v správe štátnej ochrany prírody Biele Karpaty.

Nachádza sa v katastrálnom území obce Beckov, okres Nové Mesto nad Váhom v Trenčianskom kraji. Vyhlásená bola v roku 2003 na rozlohe , bez ochranného pásma. Na území rezervácie platí 4. stupeň ochrany.

Predmetom ochrany sú: *Ojedinelé zvyšky [[Antropogénny reliéf|antropogénnych]] pasienkov a riedkolesia v [[Beckovská brána|Beckovskej bráne]]  od [[Fytogeografia|fytogeografickej]] hranice. Vzácna plocha pre výskum v [[Vedy o Zemi|geovedných]] disciplínach. Refúgium vzácnych [[taxón]]ov organizmov. Významný ekostabilizačný element krajiny so značnou [[Biodiverzita |biodiverzitou]].*

## Referencie

## Externé odkazy
* 
* Chránené územie, štátnej ochrany prírody Slovenskej republiky

Kategória:Prírodné rezervácie v Trenčianskom kraji
Kategória:Beckov (obec)
Kategória:Považský Inovec
Kategória:Chránené územia v okrese Nové Mesto nad Váhom
MTV Unplugged No. 2.0

***MTV Unplugged No. 2.0*** je druhý album americkej speváčky Lauryn Hillovej, ktorý v roku 2002 získal platinovú platňu. Bol nahratý 21. júla 2001 v štúdiách MTV na Times Square v New Yorku, avšak vydaný bol až 7. mája 2002. 

Album má lyrický nádych, v ktorom Pani Hill zdieľa svoje myšlienky o viere, spoločnosti, Bohu a láske. Všetky pesničky na albume písala sama, okrem  "So Much Things to Say" (Bob Marley) a "The Conquering Lion" (tradičná adaptácia).

Pieseň "I Gotta Find Peace Of Mind" je o jej nehynúcej láske k manželovi Rohanovi – ("You’re my peace of mind..."), v štúdiu MTV to zaspievala tak precítene, že koniec piesne sprevádzal jej slzy...

Niektorí kritici nazvali tento album kariérovou samovraždou, aj keď album získal platinovku. Niektorí považovali nahrávanie za znak poklesu, a iný zas naopak za znak Lauryninej geniálnosti. Veľa kritikov ju chválili za jej úprimnosť. Montreal Film Journal napísal: "Lauryn rastie ako umelec tak aj ako človek, a sledovať ako sa to deje je inšpirujúce."

## Zoznam skladieb
### CD 1
#"Intro" – 2:28
#"Mr. Intentional" – 6:58
#"Adam Lives in Theory" – 7:25
#"Interlude 1" – 1:55
#"Oh Jerusalem" – 8:53
#"Interlude 2" – 1:22
#"Freedom Time" – 4:58
#"Interlude 3" – 3:18
#"I Find It Hard to Say (Rebel)" – 6:49
#"Just Like Water" – 6:08
#"Interlude 4" – 1:40
#"Just Want You Around" – 4:36
#"I Gotta Find Peace of Mind" – 9:18

### CD 2
#"Interlude 5" – 12:11
#"Mystery of Iniquity" – 5:10
#"Interlude 6" – 1:43
#"I Get Out" – 5:17
#"Interlude 7" – 0:21
#"I Remember" – 3:46
#"So Much Things to Say" – 5:59
#"The Conquering Lion" – 3:19
#"Outro" – 2:57

## Pozície v rebríčkoch
### Album

## Referencie

Kategória:Albumy Lauryn Hill
Kategória:Koncertné albumy z 2002
Hill, Lauryn
Bezodné

**Bezodné** (staršie *Bezedné*)  je prírodná rezervácia, ktorú spravuje ŠOP - S-CHKO Záhorie.

Nachádza sa v Borskej nížine v katastrálnom území obce Plavecký Štvrtok v okrese Malacky v Bratislavskom kraji. Územie bolo vyhlásené v roku 1964 na rozlohe  s ochranným pásmom . Rezervácia zahŕňa močiarne a vodné i slatinné spoločenstvá viazané na jazero obklopené borom. Na území rezervácie platí 3. a 4. stupeň ochrany.

Predmetom ochrany je:  *Jeden z posledných zvyškov pôvodných prírodných útvarov Záhoria (súbor fytocenóz slatinného, jelšového lesa, močiarnych a vodných spoločenstiev). Územie je využité ako vedeckovýskumný objekt a tiež pre ciele osvetovo-výchovné.* 

Chránené druhy: plocháč červený, blatniak tmavý

Prírodná rezervácia je súčasťou rovnomenného územia európskeho významu SKUEV0167 Bezodné v rozsahu 5 %.
Podľa Natura 2000 je rozloha .

## Referencie

## Externé odkazy
* Natura 2000
* Poloha na mape

Kategória:Prírodné rezervácie v Bratislavskom kraji
Kategória:Záhorie
Kategória:Chránené územia v okrese Malacky
Kategória:Plavecký Štvrtok
Biatek

**Biatek** (iné názvy: **minca typu Biatec**, **minca biatekovej skupiny**, **minca bratislavského typu**, **bratislavská keltská minca**, zriedkavo *minca Veľkobójov*) je typ keltských mincí.

Môže ísť o veľkú striebornú keltskú (bójsku) mincu, s hmotnosťou 16,517 g a s častým nápisom BIATEC, asi meno keltského kniežaťa. Alebo dúhovky (7 g) a ďalšie malé mince, ľahšie ako 17 g.

## Opis
Majú základ v gréckomacedónskom mincovníctve, z časti na nich ale vplýval rímsky denár. 

Mince majú špecifický keltský charakter a doteraz nejasné vyobrazenia z keltskej mytológie. Nápisy v latinke naznačujú rímsky vplyv. Existuje viacero typov. Na minciach je na jednej strane zobrazený cválajúci človek s ratolesťou v ľavej ruke, v pravej ruke drží opraty. Na inom type drží v ruke meč a štít. Na druhej strane je jedna alebo dve hlavy (mužská a ženská, asi Honos a Virtus). Niektoré mince mali na hranách krúžkovaný vzor. Razili ich na území dnešnej Bratislavy (bratislavské oppidum), od 1. storočia pred Kr., kde je aj ich najväčšia koncentrácia, pravdepodobne do konca okupácie provincií Panónia a Norikum, cca rok 10 pred Kr. Pomenovanie sa používa aj pre ďalšie keltské strieborné mince napríklad s nápisom NONNOS, alebo vzácnejšie aj DEVI(L), BUS(S)U, BUSSUMARUS, FABIARIX, AMIORIX, EVOIVRIX, COISA, TITTO, COUNOS a ďalšie. Pravdepodobne išlo o mená panovníkov, ktorí razili mince typu biatek. 

Ich nominálna hodnota bola tetradrachma alebo hexadrachma.

Od decembra 2008 stojí plastika s podobou mince Biatec pred budovou Národnej banky Slovenska.

## Nálezy
Na území Bratislavy sa do roku 2006 našlo osem veľkých nálezov keltských mincí (poklady).
V roku 1776 sa našiel tzv. prvý poklad biatekov, pravdepodobne v lokalite Blumentál. Rozsah nálezu nie je presne známy, ale išlo asi o 50 mincí. V roku 1920 sa našiel neznámy počet a na neurčitom mieste. Pri výstavbe budovy Tatrabanky v roku 1923 bol nájdený tzv. bratislavský poklad, viac ako 400 mincí. V roku 1927 sa našlo na Námestí slobody asi 50 mincí. Ďalší hromadný nález 37 mincí bol v lokalite Hausbergeln pred rokom 1930. V roku 1937 sa znova našlo na Námestí slobody 59 mincí. V roku 1942 sa na Žilinskej ulici našlo 270 mincí a posledný veľký nález, 22 mincí, bol na Bratislavskom hrade. Veľa drobných nálezov sa našlo v okolí Bratislavy. 

V roku 1995 bolo v Nemecku zdokumentovaných 14 mincí z neznámej lokality.

## Galéria
Súbor:Web Biatec.jpg|Pôvodná minca biatek a rovnaký motív na modernej slovenskej 5 korunovej minci
Súbor:BIATEC pri NBS 1.jpg|Plastika Biateca pri NBS v Bratislave
Súbor:NBS, Biatec, informačná tabuľa.jpg|Informačná tabuľa pod plastikou
Súbor:Boii Biatec 1st. cen BC 2940416.jpg|Minca s jednou hlavou


## Referencie


## Iné projekty

Kategória:Mince
Kategória:Kelti
Kategória:Dejiny Bratislavy
Plocháč červený

**Plocháč červený** (*Cucujus cinnaberinus*) je druh chrobáka z čeľade plocháčovité (*Cucujidae*).

Dorastá do veľkosti 11-15 mm. Vyskytuje sa po celej Európe, hlavne v strednej a severnej, vyskytuje sa i na Slovensku. Žije pod kôrou odumierajúcich stromov (osiky, javory, buky). Larvy aj imága sa živia podkôrnym hmyzom. Je pomerne vzácny. Vyskytuje sa v lesoch horskej oblasti.

## Popis
Veľkosť 11-15 mm, zfarbenie je červené, lesklé. Hlava je trojuholníková. Oči, tykadlá, hryzadlá a končatiny sú čierne. Zospodu čierny. Celé telo je silne sploštené. Larva je tmavo žltá.

## Referencie

## Iné projekty

Kategória:Plocháčovité
Kategória:Živočíchy európskeho významu
Kategória:Zákonom chránené živočíchy na Slovensku
Meseret Defarová

**Meseret Defarová**, amh. *Meseret Defar* (* 19. november 1983, Addis Abeba, Etiópia je etiópska olympijská víťazka z olympijských hier 2004.

Meserete Defarová je bývalá držiteľka svetového rekordu na 5 000 m.

## Úspechy

## Referencie

## Externé odkazy
IAAF atlét

Kategória:Majstri sveta v behu na 5 000 m
Kategória:Olympijskí víťazi v behu na 5 000 m
Kategória:Etiópski olympijskí víťazi
Kategória:Etiópski bronzoví olympijskí medalisti
Kategória:Bývalí držitelia svetových rekordov
Kategória:Etiópski bežci na 5 000 m
Kategória:Etiópski bežci na 10 000 m
Kategória:Osobnosti z Addis Abeby
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
The Carnival

***Wyclef Jean Presents The Carnival Featuring Refugee All Stars*** alebo jednoducho ***The Carnival***, je prvý sólo album Wyclefa Jeana, jedného z bývalých členov skupiny The Fugees.

Na tomto albume mu hosťovalo viacero spevákov ako kubánska spevácka legenda Celia Cruz, časť New Yorského filharmonického orchestru (išlo o pieseň „Gone till November“, ktorá Wyclefovi priniesla nomináciu na Grammy), a mimo iných samozrejme aj Pras a Lauryn.

Album získal 3 platinovky a v roku 2005, ho Chris Rock zaradil na 16 miesto vo svojom rebríčku "Najlepších 25 Hip-Hopových albumov v histórii".

## Zoznam Pesničiek
# „Intro/Court/Clef/Intro“ (Skit/Interlude)
# „Apocalypse“
# „Guantanamera“ feat. Celia Cruz & Lauryn Hillová  
# „Pablo Diablo“ (Interlude) feat. Crazy Sam & Da Verbal Assassins
# „Bubblegoose“
# „Prelude to To All the Girls“ (Interlude)
# „To All the Girls“ 
# „Down Lo Ho“ (Interlude) 	
# „Anything Can Happen“
# „Gone Till November“
# „Words of Wisdom“ (Interlude) 	 
# „Year of the Dragon“ feat. Lauryn Hillová   
# „Sang Fézi“
# „Fresh Interlude“
# „Mona Lisa“ feat. Neville Brothers
# „Street Jeopardy“ feat. John Forté & R.O.C.
# „Killer MC“ (Interlude)  	  
# „We Trying to Stay Alive“ feat. John Forté & The Bee Gees
#*obsahuje a sample of „Stayin' Alive“ od Bee Gees
# „Gunpowder“
# „Closing Arguments“
# „Enter the Carnival“ (Interlude)
# „Jaspora“
# „Yele“
# „Carnival“

## Rebríčky
### Album

### Single

Kategória:Albumy Wyclefa Jeana
Kategória:Hudobné albumy z 1997
Kategória:Debutové albumy
Biela skala (prírodná rezervácia)

**Biela skala** je prírodná rezervácia v katastrálnom území obce Blatnica, Žilinský kraj, okres Martin, nachádza sa vo Veľkej Fatre na konci Dedošovej doliny. 

Prírodná rezervácia bola založená v roku 1993 s rozlohou chráneného územia . Územie prírodnej rezervácie má pestrý a rozmanitý lesný porast, povrch poznačený krasovými procesmi a tvarmi.

## Referencie

## Pozri aj
* Biela skala (vrch vo Veľkej Fatre)

## Externé odkazy
* 
* Chránené územia, Štátna ochrana prírody Slovenskej republiky

Kategória:Veľká Fatra
Kategória:Prírodné rezervácie v Žilinskom kraji
Kategória:Chránené územia v okrese Martin
Kategória:Blatnica
Bielska skala

**Bielska skala** je národná prírodná rezervácia v obci Podbiel, Žilinský kraj, okres Tvrdošín. Nachádza sa v Oravskej vrchovine. Rozloha , vyhlásená v roku 1974. Bradlo z kriedových vápencov, výskyt astry alpínskej.

## Referencie

## Externé odkazy
* Poloha na turistickej mape

Kategória:Národné prírodné rezervácie v Žilinskom kraji
Kategória:Chránené územia v okrese Tvrdošín
Kategória:Podbiel
Biely vrch (prírodná pamiatka)

**Biely vrch** je chránená prírodná pamiatka v blízkosti obce Vršatské Podhradie v okrese Ilava, v Trenčianskom kraji. 

Nachádza sa v Bielych Karpatoch, má rozlohu  a vyhlásená bola v roku 1990. Je súčasťou Chránenej krajinnej oblasti Biele Karpaty. Ochranné pásmo nebolo určené. Na území pamiatky platí 4. stupeň ochrany. 

Predmetom ochrany je rozľahlé nenarušené čučoriedkové vresovisko s plavúňom obyčajným.

## Referencie

## Pozri aj
* Biely vrch (vrch v Bielych Karpatoch)

## Externé odkazy
* Poloha na turistickej mape

Kategória:Prírodné pamiatky v Trenčianskom kraji
Kategória:Chránené územia v okrese Ilava
Kategória:Chránená krajinná oblasť Biele Karpaty
Kategória:Vršatské Podhradie
Kategória:Vršatské bradlá
Píla (nástroj)

thumb|Ručná rámová píla na železo
**Píla** je nástroj alebo stroj určený na oddeľovanie (teda na rezanie) predmetov z dreva, kovu alebo aj z iných materiálov.
 
Základnou časťou je zvyčajne pohyblivý ozubený pílový list, ktorého zuby pri jeho pohybe narušujú rezaný materiál. Každý pílový list musí mať zuby striedavo vychýlené vpravo a vľavo tak, aby píla mohla z rezu odoberať triesky, ide o pílový rozvod zubov. Priamočiara píla, u ktorej je rovný list nahradená rotujúcim kotúčom, sa nazýva cirkulárka alebo okružná píla. Píla môže byť aj pásová alebo reťazová. Ručná reťazová píla poháňaná motorom sa zvyčajne nazýva motorová píla. Pohon reťaze je zabezpečený alebo malým spaľovacím motorom alebo bežným elektromotorom. Motorové píly poháňané spaľovacím motorom sa v praxi často používajú pri ťažbe dreva respektíve v modernom drevorubačstve.

Ako píla sa označujú aj celé výrobné prevádzky pre spracovanie dreva, ktorých najdôležitejším strojovým vybavením sú najmä strojové píly. V minulosti bývali tieto strojové píly veľmi často poháňané vodnými kolesami (známy princíp pohonu z vodného mlyna či hámrí). Strojové píly určené k rezanie kovov patria do početne pomerne rozsiahlej skupiny obrábacích strojov.

## Iné projekty


Kategória:Záhradnícke nástroje a náradie
Biatec

**Biatec** môže byť:
*biatek (resp. jeden z nápisov na ňom)
*časopis Národnej banky Slovenska, pozri Biatec (časopis)
Miesto

**Miesto** môže byť:
*vymedzená relatívne malá časť priestoru/celku, ktorá je nejak určená, pozri miesto (vymedzená časť priestoru)
*sedadlo (v kine a podobne)
*sídlo (mesto, obec, osada)
*umiestnenie (v poradí)
* postavenie v zamestnaní, funkcia; zamestnanie
* hovorovo: inštancia, úrad
*v matematike:
**miesto (Turingov stroj) (angl. box)
**rád pozície pri zápise čísla, pozri miesto (rád pozície)
**bod poľa (v algebre), pozri miesto (pole)
**v teórii komplexných funkcií: pozri miesto (algebraického prvku)
Lazný potok

**Lazný potok** môže byť:

*prítok Hradnej v povodí Slatiny, pozri Lazný potok (prítok Hradnej)
*prítok Kocanského potoka v povodí Slatiny, pozri Lazný potok (prítok Kocanského potoka)
*prítok Krásnohorského potoka v povodí Slanej, pozri Lazný potok (prítok Krásnohorského potoka)
*prítok Nitry, pozri Lazný potok (prítok Nitry)
*prítok Svinky v povodí Torysy, pozri Lazný potok (prítok Svinky)
*krátky prítok Jasenice v povodí Turca
Wu-šu

**Wu-šu** alebo **wušu** je čínske bojové umenie.

Počiatky tohto starobylého bojového umenia siahajú do severočínskej provincie Che-nan, kde leží legendárny kláštor Šao-lin. Je to významné rodisko kung-fu, teda čínskeho mentálneho boxu. Vznik niektorých štýlov je však pripisovaný spojeniu starogréckeho umenia pankration a grécko-rímskeho zápasenia. Zásluhu na tom malo najmä dobyvačné správanie sa Alexandra Veľkého.

V priebehu niekoľkých rokov sa kung-fu rozvinulo do piatich hlavných štýlov, ktoré nesú mená svojich tvorcov : HUNG, ČOJ, MONK, LAU a LI. Sú známi ako piati predchodcovia a hovorí sa, že boli zakladateľmi dnešných tajných spoločností Triády. Všeobecne sa považujú za jediných, ktorí prežili vyplienenie šaolinského kláštora armádou cisára Jung-čenga. Ušli cez Chuang-che (Žltá rieka) a ukrývali sa. Po ich smrti ich žiaci rozvinuli mnoho systémov kung-fu. Počas nasledujúcich niekoľkých stoviek rokov vznikli ďalšie vetvy týchto štýlov, takmer nerozoznateľné od ich pôvodných foriem. Pretože Čína je obrovská krajina s mnohými dialektmi, niektoré školy kung-fu praktikujú štýly, ktoré sú rovnaké, ale majú rôzne názvy.

Štýly kungfu boli založené na pohyboch piatich zvierat : tiger, žeriav, leopard, had, drak

Bezpochyby jeden z dnes najpopulárnejších štýlov kung-fu je wing-čun, Čo znamená “prekrásny čas jari.” Odlišuje sa od iných štýlov kungfu dvoma spôsobmi: po prvé, je jediným štýlom , ktorý vytvorila žena; a po druhé, vyžaduje iba minimálne vypätie síl na dosiahnutie maximálneho výkonu. Tento štýl vytvorila mníška Ng Mui zo Šao-linu.

Dnešným predstaviteľom tohto štýlu, Jip Man, bol kedysi jeho veľmajstrom. Jedným z najznámejších žiakov bol Bruce Lee, ktorý si neskôr vytvoril vlastný štýl Jeet Kune Do (“metóda zadržanej päste”).

Kategória:Bojové umenia
Macovie jarok

**Macovie jarok** je potok na Strednom Pohroní, v juhovýchodnej časti okresu Zvolen. Je to pravostranný a v smere toku zároveň prvý prítok Neresnice, meria 3 km a je tokom V. rádu.

Pramení v Javorí na juhozápadnom svahu Ježovej (781,4 m n. m.) v nadmorskej výške približne 620 m n. m. Od prameňa tečie najprv juhozápadným smerom popri osade Siele na ľavom brehu, pričom vteká do Pliešovskej kotliny, následne sa stáča a na krátkom úseku pokračuje na juh. Na dolnom toku opätovne tečie na juhozápad popri areáli poľnohospodárskeho družstva na ľavom brehu a vteká do intravilánu obce Pliešovce. Tu najprv tečie severojužným smerom, zľava priberá prítok prameniaci pri osade Neresnica, oblúkom sa stáča na západ a v blízkosti centra obce sa v nadmorskej výške cca 398 m n. m. vlieva do Neresnice.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
TD Garden

thumb|TD Garden
**TD Garden** je športová aréna v Bostone štáte Massachusetts. Je pomenovaná podľa hlavného sponzora TD Banknorth. Často je nazývaná jednoducho The Garden alebo Boston Garden. Je domácou arénou tímu NHL Boston Bruins a tímu NBA Boston Celtics.

Aréna bola slávnostne otvorená 30. septembra 1995, nahradila staršiu arénu Boston Garden. Bývalý názov arény bol **FleetCenter**, po zmene sponzora nesie súčasný názov. V apríli 2008 sa banka TD Banknorth premenovala na TD Bank po zlúčení s Commerce Bancorp. Nový majiteľ oznámil 15. apríla 2009, že aréna sa premenuje na TD Garden v júli 2009.

Okrem pravidelných zápasov NHL a NBA sa v aréne konali Majstrovstvá USA v krasokorčuľovaní v roku 2001, Majstrovstvá USA v gymnastike v rokoch 1996 a 2000, Zápas hviezd NHL v roku 1996 a finále NBA v rokoch 2008, 2022 a 2024.

V aréne sa konali početné predstavenia WWE. V roku 1998 sa v nej konali WrestleMania XIV, v roku 2000 King of the Ring, Royal Rumble 2003, SummerSlam 2006, Survivor Series 2008 a Royal Rumble 2011.

## Referencie

## Iné projekty

## Externé odkazy
*TD Garden - oficiálna stránka 

Kategória:Boston Bruins
Kategória:Stavby v Bostone (Massachusetts)
Kategória:Hokejové štadióny v USA
Kategória:Architektúra z 1995
Kategória:Šport v Bostone (Massachusetts)
Kategória:Hokejové štadióny NHL
Tim Thomas

**Timothy Thomas, Jr.** (* 15. apríl 1974, Flint, Michigan, USA) je bývalý americký hokejový brankár. 

Vyrastal v meste Davison v Michigane. V roku 1994 ho draftoval Quebec Nordiques, neskôr hrával univerzitnú ligu za University of Vermont. V NHL dostal príležitosť až v roku 2002, keď v drese Bruins odohral štyri stretnutia. Po ďalších sezónach v nižších zámorských súťažiach a vo Fínsku sa presadil ako jednotka Bruins v sezóne 2005-06. V sezóne 2007-08 dostal príležitosť v NHL All-Star zápase. Od roku 2002 hrá v Bostone. V rokoch 2009 a 2011 sa stal víťazom vezinovej trofeje pre najlepšieho brankára v roku 2011 aj víťazom stanleyho pohára a držitelom Conn Smyth Trophy pre najužitočnejšieho hráča play-off.

## Externé odkazy

Kategória:Hokejoví brankári USA
Kategória:Strieborní olympijskí medailisti v ľadovom hokeji
Kategória:Strieborní olympijskí medailisti USA
Kategória:Hráči Boston Bruins
Kategória:Víťazi Stanleyho pohára
Kategória:Účastníci MS v hokeji 1996
Kategória:Osobnosti z Flintu
Kategória:Brankári Boston Bruins
Kategória:Brankári Florida Panthers
Kategória:Brankári Dallas Stars
The Black Crowes

**The Black Crowes** je americká hudobná skupina (od roku 1989).

## Dejiny
Black Crowes založili bratia Chris (spev) a Rich (gitara) Robinsonovi. V roku 1990 debutovali albumom *Shake Your Monoey Maker*, ktorého sa, vďaka nepretržitému koncertovaniu (hrali ako predkapela napr. Aerosmith a ZZ Top), nakoniec predalo 5 miliónov kusov. Aj druhé album z roku 1992 bolo podobne úspešné a Black Crowes sa stali nesmierne populárnymi aj v Európe. V 90. rokoch vydali viacero albumov, ale za najlepšie sú považované prvé dva. Akoby Black Crowes postupne strácali schopnosť napísať pesničku s výrazným melodickým nápadom. Klesajúcu priazeň poslucháčov sa im podarilo oživiť až v roku 2000, kedy podnikli spoločné koncertné turné s Jimym Pageom.

## Diskografia
* *[[Shake Your Money Maker]]* (1990)
* *[[The Southern Harmony and Musical Companion]]* (1992)
* *[[Amorica]]* (1994)
* *[[Three Snakes & One Charm]]* (1996)
* *[[Sho' Nuff]]* (1998)
* *[[By Your Side]]* (1999)
* *[[Greatest Hits 1990-1999: A Tribute to a Work in Progress]]* (2000)
* *[[Live at the Greek]]* (2000) (s Jimmym Pageom)
* *[[Lions]]* (2001)
* *[[Live (The Black Crowes)|Live]]* (2002)
* *[[Freak 'n' Roll into the Fog]]* (2006) - DVD, záznam koncertu vo Fillmore Auditorium v San Francisco
* *[[The Lost Crowes]]* (2006) - dosiaľ nepublikované skladby

## Iné projekty

Kategória:Hudobné skupiny USA
Kategória:Bluesrockové hudobné skupiny